Diari Oficial de la Generalitat Valenciana


Sumari del DOGV 3135, del 03-12-1997 (1997/11971)

ACORD de 4 de novembre de 1997, del Govern Valencià, pel qual es declara l'ocupació urgent dels béns i drets subjectes a expedient d'expropiació forçosa de l'Ajuntament de Guardamar.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   3135

Data del DOGV
:   03-12-1997

Secció del DOGV
:   ALTRES ANUNCIS - EXPROPIACIONS

Número del document
:   1997/11005


Data del document
:   04-11-1997

Organisme emissor
:   Conselleria de Presidència

Tipus de document
:   Acord

3971 ACORD de 4 de novembre de 1997, del Govern Valencià, pel qual es declara l'ocupació urgent dels béns i drets subjectes a expedient d'expropiació forçosa de l'Ajuntament de Guardamar. [97/X11999]
  
El Govern Valencià, en la reunió del dia 4 de novembre de 1997, adoptà l'acord següent:
  
L'Ajuntament de Guardamar, després de l'aprovació del projecte d'obres i el compliment de la resta dels requisits legals, va sol·licitar la declaració d'ocupació urgent dels béns i drets afectats per l'expedient d'expropiació forçosa per a l'execució del Projecte de "Pavimentació del camí d'accés a la platja de Guardamar, 4a fase".
  
Aquesta declaració d'urgent ocupació es justifica per les següents raons:
  
L'execució del projecte de referència està prevista dins del Pla Provincial d'Inversions locals (PPIL), aprovat per la Diputació de València per a l'exercici de 1997.
  
La urgència en l'ocupació dels béns a expropiar es justifica en la necessitat d'executar l'obra Pavimentació del camí d'accés a la platja, 4a fase dins de l'exercici 1997, ja que aquesta fase s'inclou en un projecte d'obres que comprèn 5 fases, i que ja està sol·licitada a la Diputació la subvenció corresponent a l'última fase.
  
Al ser una obra compresa dins del Pla Plurianual d'Inversions Locals, s'exigeix el compliment obligatori per part de la Corporació de determinats terminis respecte a la contractació i execució de l'obra, a més a més de no poder iniciar-se l'última fase sense haver conclòs l'anterior. Així, doncs, de no complir-se els terminis previstos la pavimentació del camí que dóna accés a la platja, objecte d'aquesta obra, quedaria sense concloure i es perdria la subvenció.
  
Així mateix, la necessitat d'ocupació urgent també ve derivada del fet que els terrenys a ocupar estan situats en l'inici del camí de la població, lloc en què existeix un estretall de la calçada amb risc en la seguretat vial.
  
Sotmès l'expedient a informació pública i notificat individualment a les persones interessades, aquestes no van presentar al·legacions. Consten l'aprovació del projecte tècnic d'obres, l'acta de replantejament i l'oportuna retenció de crèdit.
  
Per tot això, fent ús de les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de la Generalitat Valenciana 5/1983, de 30 de desembre, a proposta del conseller de Presidència, el Govern Valencià
  
ACORDA
  
Declarar la urgent ocupació dels béns i drets subjectes a expedient d'expropiació forçosa instruït per l'Ajuntament de Guardamar per a l'execució del Projecte de "Pavimentació del camí d'accés a la platja de Guardamar, 4a fase".
  
Relació de béns afectats
  
Finca: 1
  
Propietària: viuda de Fuster Semper i altres.
  
Domicili: c/ José Antonio núm. 32, Daimús.
  
Superfície: 54,37 metres quadrats.
  
Instal·lació i elements indemnitzables: arbratge.
  
Inscrita en el Registre de la Propietat de Gandia número 2 al tom 264, foli 73, finca 361.
  
Aquest acord es publicarà en el Diari Oficial de la Generalitat Valenciana, a l'efecte de l'article 56.2, del Reglament d'Expropiació Forçosa, perquè les persones interessades després de publicada la llista i fins el moment d'estendre'n l'acta prèvia, puguen formular per escrit davant l'ajuntament les al·legacions a l'efecte de corregir les possibles errades que s'hagen produït en enunciar els béns afectats per l'ocupació urgent.
  
Les persones interessades podran interposar contra aquest acord que posa fi a la via administrativa, després de la comunicació preceptiva al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació d'aquest acord en el Diari Oficial de la Generalitat Valenciana, segons el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals deu i onze de la Llei 30/1992). Tot això sense perjudici que les persones interessades puguen interposar qualsevol altre recurs que consideren oportú.
  
València, 4 de novembre de 1997
  
El conseller secretari del Govern Valencià,